Museum Dioecesanum Iacense

[thumb|upright=1|Museum Dioecesanum Iacense intra [Cathedralis Sancti Petri Iacae|Cathedralem Sancti Petri Iacae situm est.]]
**Museum Dioecesanum Iacense** (Hispanice *Museo Diocesano de Jaca*; Aragonice *Museu Diocesano de Chaca*) Iacae una cum Museo Ilerdensi et Museo Nationali Artis Catalauniae, est unum ex praecipuis museis tribus in Hispania arti Romanicae dedicatis. Quod mediaevalem ad picturam muralem attinet, ne similitudinem quidem tota in Hispania habeat. Antiqua intra loculamenta circum cathedralis Sancti Petri claustrum situm est.

## Spatium 
Quod museum anno 1970 inauguratum est museum artis sacrae mediaevalis, cum priore decennio multae Romanicarum et Gothicarum picturarum muralium congeries inventae essent. Anno 2010 ineunte, museum denuo inauguratum est, post amplificationem et modernae doctrinae exhibitoriae comparationem. Unde pulcherrimum expositionis spatium amplius 2000 m2 arti mediaevali praebet, e qua prominet ingens primigeniarum picturarum muralium collectio, generum Romanici et Gothici, quae nonnullis e Dioecesis Iacensis ecclesiis redemptae sunt. Ea operum tectoriorum congeries museum maioris momenti in toto orbe terrarum reddere dicitur quoad picturas mediaevales. (Hispanice et Aragonice *Sala Bagüés*). Hae picturae ex ecclesia Baguesensi Item varia corpora ad artem Gothicam spectantia commemoranda sunt locorum inter quos Concilium, Osia, Urries, Orus, Sussin, Sorripas, Hortulus, Ciresola, Siesso Iacensis, Ipas, Esco, Bergossa. Ad apsida autem Ecclesiae Sancti Ioannis Baptistae Ruestae pertinet caput Pantocratoris quoddam ibi praevalidum.

## Descriptio 
[thumb|upright=0.6|center|Aditus ad Museum Dioecesanum Iacense intra [Ecclesia cathedralis Sancti Petri (Iaca)|Cathedralem Sancti Petri Iacensem.]]
Aditus hoc ad museum in praesenti habetur ostio aperto in cappellā Sanctae Crucis, in navi Evangelii Cathedralis Sancti Petri Iacensis. Perpetuae res collectae in tabulata duo distribuuntur.
### Pedeplana 
thumb|center|600px|Musei Dioecesani Iacensis pedeplana.
#### Claustrum 
[thumb|center|[Saeculum 11|Saeculi XI aut XII capitellum Regem Davidem et musicos undecim repraesentans.]]
Quamquam initio typicam claustrorum Romanicorum structuram primae tertiae partis saeculi XII habebat, eius ruinosus status ut saeculo XVII restitueretur et hodiernus eius adspectus acquireretur effecit. Eius in andronibus inveniri potest diopter cuius auxilio spectari potest primigenii conspectūs recreatio non minus quam Romanicorum capitellorum congeries -inter quae excellunt capitella Satyri et Regis Davidis musicorumque-, inscriptiones funerariae et antiqua crypta.

#### Hortus 
center|thumb|upright=0.8|Medius claustri hortus.
Claustri cubicula medium circum hortum disponuntur. Plantae quae ibi coluntur virentia simulare conantur quae in Medio Aevo ibi exsistebant, quamobrem dicatur unusquisque areolarum quattuor sic: alia herbis aromaticis, alia herbis salutiferis, alia plantis edibilibus et alia plantis ornativis.

#### Turricula 
thumb|center|Turriculae oecus intra Museum Dioecesanum Iacense.
Antiqua tribunalis ecclesiastici sedes et carcer, eius primi oeci duo Sanctae Eurosiae ornamenta exhibent. Quorum ultimus -"Litterarum et Musicae" nuncupatus- documentis, codicibus, instrumentis musicis et campanā occupatur; iuxta cum interactivo albo cuius ope magis cognosci potest de traditionibus quas haec elementa participant.

#### Refectorium 

Fasciculus:Jaca - Museo Diocesano, pinturas murales de la Ermita de San Juan Bautista de Ruesta (Zaragoza) 01.jpg|Picturae murales ex Hermitagio Sancti Ioannis Baptistae Ruestae.
Fasciculus:Sala d'o Refectorio en o Museu Diocesán de Chaca.jpg|Musei Dioecesani Iacensis refectorium.

Cuius in penetraliis picturarum muralium congeries ostenditur quarum origo trahitur inter saecula XII et XVI. Omnes ex ecclesiis Dioeceseōs Iacensis veniunt et translatae sunt decenniis 197 et 198, quod hoc museum unum apud picturae Mediaevalis musea maximi ponderis in toto orbe terrarum facit.

#### Oecus Baguesensis 

Fasciculus:Frescos romanicos d'a Ilesia de Bagués en o Museu Diocesán de Chaca.jpg|Romanica opera tectoria ex Ecclesiā Sanctorum Iuliani et Basilissae Banguensi oriunda.
Fasciculus:Iglesia de Bagües, Crucifixión.jpg|Scaena de Crucifixione, pictura muralis ex Ecclesiā Baguesensi oriunda.
Fasciculus:Jaca_-_Museo_Diocesano_1.jpg|Crucifixi caelatura lignea.
Fasciculus:Jaca_-_Museo_Diocesano_2.jpg|Crucifixi caelatura lignea.

Hi oeci parvi Romanicis caelaturis ligneis dedicantur, quae coniunctim spatium habent cum mediaevalium transennarum et tabularum coloribus aquā dilutis pictarum speciminibus non minus quam cum sarcophago comitis Sanctii Ranimiris, naturalis filii regis Ranimiri I Aragoniae.

#### PequeMDJ 
Agitur de oeco ubi pueri et eorum familia Museo Dioecesano Iacensi diversimode frui possint, splendente cum cryptoportico qui secundo Cathedralis claustro, in praesenti sublato, conecteret.

#### Oecus capitularis 

Fasciculus:Jaca_-_Catedral,_sala_capitular_y_Museo_Diocesano_06.jpg|Musei Dioecesani Iacensis oecus capitularis.
Fasciculus:Retablo de Ruesta.jpg|Triptychum ex Hermitagio Sancti Iacobi Ruestae oriundum quod apostolum Sanctum Iacobum medio, evangelistam Sanctum Marcum dextrorsum et sinistrorsum Sanctum Georgium repraesentat.

Hoc in oeco, ubi capitulum coibat ut consilia caperet, in praesenti ultima opera in museo restaurata non minus quam Romanica primigena frontiscipii capitella spectari possunt.

### Primum tabulatum 
thumb|upright=0.8|Musei Dioecesani Iacensis primum tabulatum.

#### Secretum 
thumb|upright=0.8|Secreti tectum.
Secundum Carolum du Cange, secretum est "locus, ubi dantur, vel servantur secreta",, ergo hic oecus servandis gemmis, documentis et nummis profuit. Ad commemorandum eius munus "thesauri cathedralicii", in eius penetraliis praecipua aurificinae opera exhibentur.

#### Bibliotheca 
thumb|upright=0.8|Interior bibliothecae pars.
Nuperrima Musei Dioecesani Iacensis collectio in antiquae bibliothecae cathedraliciae oeco invenitur, ubi caelatuae ligneae et tabulae ligneae pictae generum Gothici, Renatarum artium, Baroci exponuntur.

## Notae 
## Nexūs externi 
*www.diocesisdejaca.org/index.php/museo-diocesano-de-jaca. (Hispanice, Anglice, Francice Theodisce) 
*www.jaca.com. (Hispanice)

Categoria:Aragonia
Categoria:Constituta 1970
Categoria:Iaca
Categoria:Musea Hispanica